
A N U N Ț  

           SPITALUL DE PSIHIATRIE TITAN "Dr.CONSTANTIN GORGOS" București, cu sediul în București, Bulevardul Nicolae Grigorescu, nr.41, sector 3 organizează concurs, în conformitate cu prevederile Ordinului M.S. nr.166/2023,cu modificarile si completarile ulterioare,  pentru ocuparea pe durată nedeterminată a următorului post vacant  de medic  primar psihiatrie pediatrică:

     - 1 ( unu) post cu normă întreagă de medic primar  psihiatrie  pediatrică confirmat in specialitatea psihiatrie pediatrică in  cadrul Compartimentului de Psihiatrie Pediatrică, durata timpului de lucru fiind de 7 ore zilnic;
        I. Condiții generale:
        Poate  ocupa un post vacant de medic primar în specialitatea psihiatrie pediatrică, persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
   a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
   b) cunoaşte limba română, scris şi vorbit; 
   c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
   d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
   e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
   f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
   g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
   h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărîrea Guvernului nr.1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice.

II. Condiții specifice:
· Diplomă de medic sau diplomă de  licență în medicină;
· Examen de medic primar;
· 5 ani vechime ca medic specialist
III. Pentru înscrierea la concurs candidații vor depune un dosar care va conține următoarele documente:
   a) formularul de înscriere la concurs, conform modelului prevăzut în Anexa nr. 2  la Hotărârea Guvernului nr.1336/2022 pentru aprobarea regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice;
   b) copia de pe diploma de licenţă şi certificatul de primar ; 
   c) copie a certificatului de membru al organizaţiei profesionale cu viza pe anul în curs; 
   d) dovada/înscrisul, din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România; 
   e) acte doveditoare pentru calcularea punctajului prevăzut în anexa nr. 3 la ordin:
      - rezidențiat prin concurs în specialitatea pentru care candidează;
      - media la examenul de specialitate;
      - doctorat;
      - doctorand la data concursului ( atestat de rectoratul universității de medicină și farmacie sau de Academia de Științe Medicale la data înscrierii la concurs);
      - a doua specialitate confirmată prin ordin al ministrului sănătății;
      - fiecare atestat de studii complementare obținut;
      - activitate științifică, dovedită pe bază de adeverință cu totalul punctajului înregistrat la colegiul profesional, la care candidatul este in evidență în ultimii 5 ani;
      - membru al societății/asociației de specialitate cu o vechime de minimum 6 luni la data concursului.
   f) certificat de cazier judiciar sau, după caz, extrasul de pe cazierul judiciar; 
   g) certificatul de integritate comportamentală, din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
   h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
   i) copia actului de identitate sau orice alt document care atestă identitatea, potrivit legii, aflate în termen de valabilitate; 
   j) curriculum vitae, model comun european; 
   k) copia certificatului de căsătorie sau a altui document prin care s-a realizat schimbarea de nume, după caz; 
   l) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. 
  Copiile de pe actele prevăzute la  lit. b),c), e) i) si k), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs. 
 Documentul prevăzut la lit.f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul documentului prevăzut la lit.f), anterior datei de susținere a probei scrise.
Înscrierile la concurs se fac la sediul Spitalului de Psihiatrie Titan " Dr.Constantin Gorgos" – București,  în perioada 30.10. – 13.11.2026, între orele 8,00 -14,00.
 Concursul va consta din urmatoarele probe:
           -  selecția dosarelor de înscriere (proba A) și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în anexa nr.3 la ordin.
           - Proba scrisă (proba B) ;
           - Proba clinică  (proba C) .
   Se pot prezenta la etapa/proba următoare candidații declarați admiși la etapa/proba precedentă.Sunt declarați admiși candidații care au obținut minimum 50 de puncte la proba scrisă, respectiv 50 de puncte la proba clinică, după caz.
    În urma susținerii tuturor probelor vor fi declarați admiși candidații care au realizat un punctaj minim de 50 de puncte, în urma calculării mediei aritmetice.
     Obținerea postului se face strict în ordinea descrescătoare a punctajului realizat.
     Calendarul de desfășurare a concursului, bibliografia și tematica sunt anexate, sunt afisate  pe site-ul spitalului - www.spitalulgorgos.ro si la avizierul Spitalului de Psihiatrie Titan "Dr.Constantin Gorgos" din B-dul. Pictor Nicolae Grigorescu, nr.41, Sector 3, Bucuresti.
         Relatii suplimentare se pot obtine la  Comp. RUNOS al Spitalului de Psihiatrie Titan "Dr.Constantin Gorgos", telefon 021.341.20.31 interior 169 si pe site-ul www.spitalulgorgos.ro.

Adresa: B-dul. Nicolae Grigorescu nr. 41. Sector 3, Bucuresti
cul: 14908162

Telefon/Fax: 021/341.20.31 / 021/341.20.35
constantingorgos@yahoo.com
office@spitalulgorgos.ro

Website: spitalulgorgos.ro

E-mail:

